Einar Berntsen

Einar Berntsen (født 20. november 1891 i Tønsberg, død 1. februar 1965 i Nøtterøy) var en norsk seiler som deltok i de olympiske leker 1920 i Antwerpen. I seiling representerte han Kongelig Norsk Seilforening.

Berntsen vant en olympisk bronsemedalje i seiling under sommer-OL 1920 i Antwerpen. Han kom på tredjeplass, sammen med Henrik Agersborg og Trygve Pedersen, i 6-metersklassen type 1907 med den norske båten «Stella» bak den belgiske båten «Edelweiß» og «Marmi» fra Norge. Det var fire båter i denne klassen, to norske og to belgiske. «Edelweiß» vant foran de norske båtene «Marmi» og «Stella».

Berntsen var også en habil skøyteløper og deltok i et allround-VM på skøyter i 1912 som gikk i daværende Kristiania (nåværende Oslo) på Gamle Frogner stadion. På skøyter gikk han først for Tønsbergs Turnforening (TT) før han hadde to sesonger (1909/10 og 1910/11) for Kristiania Idrætsforening (KIF) så en sesong (1911/12) for Kristiania Skøiteklub (KSK) før han var tilbake i TT. Hans personlige bestenoteringer på  meter,  meter og  meter er fra dette allround-verdensmesterskapet.

OL-medaljer 
 1920  Antwerpen -  Bronse i seiling, 6-metersklassen type 1907

Referanser

Eksterne lenker 
 
Skøyter
  Einar Berntsen på www.ISU.html.infostradasports.com sine nettsider.
  Einar Berntsen på The-Sports.org (mesterskapsresultater)
Seiling
  Einar Berntsen på The-Sports.org (OL-resultater)

Norske seilere
Norske skøyteløpere
Olympiske bronsemedaljevinnere for Norge
Medaljevinnere under Sommer-OL 1920
Deltakere for Norge under Sommer-OL 1920
Seilere under Sommer-OL 1920
Deltakere for Norge i allround-VM på skøyter
Skøyteløpere for Tønsbergs Turnforening
Skøyteløpere for Oslo Idrettslag
Skøyteløpere for Oslo Skøiteklub
Personer fra Tønsberg kommune
Fødsler i 1891
Dødsfall i 1965
Olympiske medaljevinnere i seiling
Artikler i sjøfart-prosjektet